Jeg har efter næsten 14 år som kunde hos Telenor (Sonofon) nu valgt at skifte til et andet teleselskab.
Jeg har på intet på intet tidspunkt i den tid jeg har været kunde fået decideret god service. Det har 'kun' været OK.
For en del år siden opdagede jeg, at det abonnement jeg havde var forkert i forhold til mit forbrug og havde været forkert i lang tid. Jeg er normalt ikke en forbruger der klager min nød, da jeg jo selv kunne have undersøgt det noget før. Men efter den episode valgte jeg, at få en forbrugsoversigt sendt hjem hver måned netop for at undgå ligende situationer siden hen. Og jeg har også gjort brug af det, da jeg et par gange fandt fejl, som efterfølgende blev rettet da jeg tog kontakt til deres kundeservice.
I september 2012 loggede jeg på mit Telenor og lavede mit abonnement om efter køb af en ny tlf. 6 mdr. tidligere.
Det gamle abonnement var  med 5 timers taletid og 3 GB fri data (de første 6 mdr. hvorefter prisen ville være kr. 50,- pr. md.). Da jeg, ud fra mit forbrug, kunne konstatere, at jeg havde udgående kald for mindre end 2 timer, lavede jeg abonnementet om til 2 timer. Da dette skulle godkendes fik jeg en fejlmeddelelse om, at jeg ikke kunne godkende ændringerne med den nuværende pris på fri data, da de 6 mdr. var gået og prisen ikke længere var kr. 0,- pr. md.
Jeg slettede derfor denne serviceydelse og tilføjede den igen - nu til en pris på kr. 50,- pr. md. - som egentlig også var i tråd med mit abonnement.
Efterfølgende får en en mailbekræftelse på, at jeg nu har ændret mit abonnement fra 5 til 2 timer - intet andet.

Da jeg måneden efter får mit forbrugsoverblik og min regning kan jeg se, at jeg lige pludselig har forbrugsafregnet data. I peroden har jeg brugt omkring 65 MB (ja MB ikke GB) og er blevet faktureret kr. 25,- pr. dag! Dette giver mig en regning på kr. 600,- for noget der før var gratis og nu kun burde have kostet mig en 50'er.
Jeg skynder mig, at slå GPS på tlf. fra med dat samme og ringer til Telenor kundeservice dagen efter. Her får jeg at vide, at de desværre ikke kan hjælpe mig med det forbrug jeg allerede havde haft, men at han ville sætte 3 GB data på abonnementet. Dette fik jeg tilføjet, da jeg ikke ville have flere ubehagelige overraskelser, men da man ikke ville gøre noget ved den fejl der var blevet lavet med ændring af mit abonnement ca. 4 uger tidligere forvandt det sidste af min tålmodighed og jeg fandt et andet selskab.

Jeg vil tilføje, at fejlen også ligger hos mig, da det trods alt var mig selv der foretog indtastningerne på hjemmeside ved abonnementændring, men fejlen ligger også hos Telenor, da jeg i bekræftelsesmailen på intet tidspunkt bliver gjort opmærksom på, at jeg har fravalgt en serviceydelse.
Derudover reklamerede Telenor med, at maks. forbruget pr. dag ikke kunne overstige kr. 9,- hvilket de så ændrede kun 14 dage efter mit køb. Igen stod dette i betingelserne, men det er på grænsen til falsk markedsføring, at fortælle en der binder sig i minimum 6 mdr. at dataforbruget uden denne service kun koster kr. 9,- pr. dag for så at introducere en prisændring på 278% efter kun 14 dage! Vel og mærket en prisændring dt var helt bevidste om ville komme, siden de specificerede dette i betingelserne.

Telenor får derfor kun 2 stjerne af mig, da jeg efter 14 år som kunde åbenbart ikke har optjent nogen form for kundeloyalitet for en fejl jeg ikke mener er udelukkende min.